Lezit didrouz eur boblad tud ;  Ar Vretoned na hedont ken,  Lezit e dra digand peb den !  ***  XIII  MEULEUDI BRO-LEON  Dar Breur CONSTANTIUS.  Pa oa choaz paianed on tadou-koz e Leon  Doue n-deus war or bro greet eur zell a galon ;  E zaoulagad kel lemm a zibab ebestel  A gaso war-zu Breiz da  brezeg an Aviel.  Abredig Leoniz a welas  Sklêrijenn vurzuduz ar groaz :  Da Leon Doue en-deus kaset  Eun niver braz a Zent vrudet.  E Breiz-Tramor, du-ze, Paol oa en e bedenn,  Pa wel tostig dezañ eun êl gwisket e gwenn ;  Euz an neñv e tired, degaset gand Jezuz,  Gantañ ar helou-mañ, a-dra-zur souezuz :  « Beleg santel, sav alese,  Gourhemennet eo gand Doue ;  Treuz prim ar mor, kerz da brezeg  Da Vreiz-Izel ken ezommeg. »  Raktal Paol a  zentas, gand eun nebeud meneh,  Mond a reas war vor, trezeg Arvor, dineh ;  Diêz e ve lared ar vad a reas dre-oll  Don tud koz paianed a veve en o roll.  Ar Vretoned, stard en o fenn  Ne vez morse med eur gredenn ;  Dar gwir feiz kristen gounezet,  Arvorig a gredo bepred.  Ar pez en-deus greet Paol tro-war-dro da Gastell,  Pegement a re all o-deus e Breiz-Izel  Diskaret giziou kriz, ha plantet en o leh  56